Պաշտպանութեան նախարարութեան պիւտճէական յատկացումները այս տարի՝ 2013-ին հետ բաղդատելով, պիտի աւելնան շուրջ վեց տոկոսով: Ազգային ժողովին մէջ լրագրողներուն հետ ունեցած զրոյցին ընթացքին այս մասին յայտնեց Հայաստանի պաշտպանութեան նախարար Սէյրան Օհանեանը՝ անդրադառնալով 2014-ի պետական պիւտճէի նախագիծով նախարարութեան համար նախատեսուած յատկացումներուն: «Դրանք առաջին հերթին ուղղուած են լինելու սպայական անձնակազմի աշխատավարձերի բարձրացմանը: Բացի այդ, մենք լուծելու ենք Զինուած ուժերի առջեւ դրուած գերակայ խնդիրները. դրանք են սպառազինութեան եւ ռազմական տեխնիկայի եւ այլ նիւթական միջոցների բալերաւումը, կապիտալ ծախսերի աւելացումը, նաեւ միջազգային եւ ազգային երաշխիքների ուղղութեամբ համապատասխան յատկացումները», նշեց նախարարը՝ աւելցնելով, որ որոշ յատկացումներ պիտի կատարուին՝ 2014-ին ակնկալուող գնաճին առնչուող խնդիրներու լուծման: